बैंक प्रशासन नहीं लगवा रहे एटीएम में सेंसर हूटर
जिले में अब तक उखाड़े जा चुके सात एटीएम, लुटेरों का सुराग नहीं, पुलिस की सुरक्षा हो रही नाकाम
अनदेखी
एक बार फिर पुलिस की असुरक्षा और बैंक प्रबंधकों की अनदेखी का फायदा एटीएम लूटने वाले गिरोह ने उठाया। शुक्रवार की रात को डबवाली में पीनएबी बैंक का 14 लाख रुपये की नकदी से भरा एटीएम लूटेरे सात मिनट में उखाड़ ले गए। अब पुलिस हमेशा की तरह सीसीटीवी फुटेज और नाकाबंदी करके वाहनों की तलाशी लेती घूम रही है।
जिले में अब तक सात एटीएम की लूट हो चुकी है। जिसमें तीन सिरसा, तीन डबवाली और एक डिंगमंडी में घटित हुई है। इन सब घटनाओं का अभी तक कोई सुराग नहीं लगा है। बावजूद इसके ना तो पुलिस सुरक्षा प्रणाली में कोई सुधार आया है और ना ही बैंक प्रबंधकों ने घटना से बचने के लिए कोई ठोस कदम सुरक्षा के उठाए हैं। पुलिस द्वारा बार-बार बैंक प्रबंधकों को एटीएम पर सुरक्षा गार्ड की तैनाती, सेंसर हूटर, सीसीटीवी कैमरे और सुरक्षित स्थान पर एटीएम लगाने के निर्देश दिए हुए हैं, मगर बैंक प्रबंधकों ने इस ओर कोई ध्यान नहीं दिया है। नतीजा लूट की वारदातों में लगातार इजाफा हो रहा है।
गुहारलगाते लगाते दो एसपी बदल गए
28जून 2014 को सिरसा में पहली एटीएम लूट की घटना हुई। इस पर तत्कालीन एसपी मितेश जैन ने कड़ा संज्ञान लेते हुए बैंक प्रबंधकों की बैठक बुलाई।
उन्होंने सभी बैंक प्रबंधकों को अपने-अपने एटीएम पर सेंसर प्रणाली का इस्तेमाल करने का आदेश दिया। इसके लिए उन्होंने यमुनागर से विशेष यंत्र (सेंसर हुटर) मंगवाया। जिसका स्पेशल डेमो भी बैंक प्रबंधकों को दिखाया। सबने एसपी के आगे यह यंत्र कारगार होने की हां भरी और लगवाने की बात कही। मगर किसी ने नहीं लगावाया। उसके बाद फिर एटीएम उखाड़े गए। इस बार मितेश जैन की जगह आए एसपी अश्विन शैणवी ने भी बैंक प्रबंधकों को बुलाकर यही आदेश दिया, बैंक प्रबंधकों ने फिर इस ओर ध्यान नहीं दिया। आखिर एसपी को बिना गार्ड वाले एटीएम रात को बंद करने के आदेश देने पड़े। इस दौरान हुटर लगाने की कहते कहते दो एसपी बदल गए, मगर बैंक प्रबंधकों ने कोई सीख नहीं ली है। इसी का परिणाम है कि डबवाली में एक और एटीएम लूट की वारदात को अंजामा दिय जा चुका हैा
देना बैंक ने लगवाया तो बच गई थी लूट की वारदात
एसपीके आदेश को डबवाली रोड स्थित देना बैंक ने माना। उसने अपने बैंक में इस सेंसर प्रणाली का प्रयोग किया। उन्होंने अपने लॉकर आगे सेंसर हुटर और नौ सीसीटीवी कैमरे लगाए। 24 मई की रात को लूटेरों ने बैंक में प्रवेश किया, मगर जैसे ही सेंसर के सामने आए। हुटर बजने लगा। जिससे डरकर लूटेरे भागने पर मजबूर हो गए और पुलिस मौके पर पहुंच गई।
यह है सेंसर सिस्टम
एकअनोखी टेक्नोलॉजी से यह सिस्टम बनाया गया है। इसका कनेक्शन सायरन (हूटर) के साथ होता है। इसलिए जब यह ऑन होता है। तब इसके संपर्क में कोई व्यक्ति या वस्तु आती है तो यह कार्य करना शुरू कर देता है। जब मशीन के साथ छेड़खानी होती है तो जिससे हूटर बज जाता है। इलाके में लोग अलर्ट हो जाते हैं।। जिससे व्यक्ति वारदात को अंजाम नहीं दे सकता।
पुलिस सुरक्षा पर भी उठ रहे सवाल
लूटकी वारदातों ने पुलिस सुरक्षा प्रणाली पर भी सवालिया निशान लगा रखा है। हालांकि एसपी ने शहर की सुरक्षा के लिए आठ पीसीआर शहर थाना के 100 जवान सुरक्षा में लगा रखे है। इसके बावजूद दिनदिहाड़े ही लूट की वारदात हो जाती है। उसका कोई सुराग भी नहीं लगता।
दो दर्जन से अधिक एटीएम असुरक्षित
सिरसाफतेहाबाद जिले में अधिकतर बैंक एटीएम की सुरक्षा संबंधी कामकाज एजीएस कंपनी देखती है। शहर में करीब दो दर्जन एटीएम अभी भी ऐसे हैं। जिन पर सुरक्षा गार्ड ही नहीं है। जबकि सेंसर हुटर तो एक पर भी नहीं लगवाया गया है। इसके अलावा अधिकतर के सीसीटीवी कैमरे खराब पड़े हैं। वहीं उनकी डीवीआर भी सुरक्षित स्थान पर नहीं है। शहर में करीब 70 एटीएम मशीन लगी हुई है। जिसमें से कुछ तो सुनसान जगह पर लगाई हुई है। जहां सुरक्षा के कोई प्रबंध नहीं है।
hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva